Dobar dan djeco.

Današnjom pripremom ćemo objediniti sve što smo do sada radili u vezi lekcije progamiranja.

Lekciju je malo teže objasniti na ovaj način djeci vašeg uzrasta ali ću se potruditi.

Ako ste par puta pročitali prethodne pripreme i ako ste redovno radili zadaće mislim da ćete rzumjeti.

Pa krenimo.

Današnja lekcija je ; *„Osnovni podaci za programiranje – Znakovni i numerički „.*

Prilikom programiranja i davanja naredbi računaru, naredbe mogu da se zadaju slovima ( riječima ) ili numerički ( brojevima ). U zavisnosti od toga šta želimo da program radi i koje funkcije da obavlja. Također, naš program se može sastojati i od kombinacije gore nabrojanog.

Primjer : Kada ste igrali igricu koju smo radili prije par časova, naredbe ( životinjici ) ste zadavali tako što ste stavljali određene blokove na kojima su bile napisane riječi. Upravljali ste „životinjicom“ naredbama; lijevo, desno, gore, dolje. Zar ne ? To su bile naredbe koje ste zadavali pomoću riječi.

U slučaju kada ste htjeli da „životinjica“ napravi više koraka npr. u desnu stranu, stavljali ste po dvije ili više naredbi „desno“. Međutim, također ste to isto mogli uraditi tako što postavite naredbu „desno“ samo jednom ali pored toga postavite naredbu npr. 3 puta. Dakle, umjesto da tri puta stavite naredbu „desno“ to možete uraditi samo jednom u kombinaciji sa numeričkom (brojčanom) naredbom.

Programom i programiranjam možete računati svaki matematički zadatak, možete također napraviti da program ispisuje riječi, možete napraviti program koji broji riječi, itd,…

Saobraćajni znakovi. Vaša zadaća od prošlog časa. Kakvo poređenje možemo napraviti sa programiranjem ?

Jednostavno. Shvatite programiranje kao **naredbu.** Kada pišete program vi programu zadajete naredbe koje će da izvrši tačno ono što vi želite.

Posmatrajte saobraćajne znakove. Da li ti znakovi bili napisani riječima ( rečenicama ) ili bili numerički označeni, znate šta predstavljaju.

S obzirom na kompleksnost programiranja za vaš uzrast, dovoljno će biti ako shvatite ovo što sam do sada napisao. Bit će vremena da se bliže i detaljnije upoznate sa ovom i sličnim lekcijama.

**Domaća zadaća :**

Za domaću zadaću uradite **jednu** od sljedeće tri stvari :

1. pokušajte pretražiti po internetu nešto interesantno o pragramiranju i o tome napisati pet do šest rečenica.
2. Također, možete zadaću napisati tako što ćete naći najmanje pet zanimljivosti i programiranju.
3. Možete svojim riječima napisati šta vi mislite ša je programiranje, gdje i kako se koristi i da li bi volio ( voljela ) biti programer u budućnosti. Napišite pet do šest rečenica o tome.

* Rok za izradu zadaće vam je do 25.5.2020. ( ponedjeljak ) .
* OBAVEZNO IZVRŠAVAJTE SVOJE OBAVEZE PREMA PREDMETU INFORMATIKA.
* Svi učenici koji nastavi pristupaju pomoću mobitela, zadaću uraditi u svesku za informatiku, uslikati i poslati mi na mail ili na privatni „chat“.
* Učenici koji imaju tehničkih ili bilo kakvih problema zbog kojih ne prisustvuju nastavi ili ne rade zadaću na vrijeme, DUŽNI SU DA ME OBAVIJESTE !!!

Sretno ☺ .